
H01433 TSA9 Hørsholm C

Besigtigelse af §3 Natur

Rambøll har foretage en feltbesigtigelse af §3 området og har nedenstående beskrivelse fra §3 ansøgning i en tidligere fase af projektet.

Beskrivelse af området 
§ 3-området er beliggende lige vest for E47 Helsingørmotorvejen ved afkørsel 16 Hørsholm C. 

Hele § 3-området er ca. 2 ha og grænser op til et område beskyttet som overdrev jævnfør naturbeskyt-telseslovens § 3. 

Arealet er senest blevet besigtiget (ekstensivt) i 2021 af Hørsholm Kommune, der fandt at arealet har karakter af fersk eng, med naturtilstand Dårlig (V)1. Vurderingen dækker både arealet registreret som beskyttet fersk eng og overdrev. 

Hovedparten af den besigtigede ferske eng er domineret af forskellige høje græsser såsom hunde-græs, alm. hvene, bjerg-rørhvene og fløjlsgræs på områdets tørre partier, og arter som tagrør, top-star og kær-star på de mere fugtige områder. Der blev ligeledes registreret en del lodden-due-urt på begge arealtyper. 

Der blev i alt registreret 36 arter af planter, hvoraf de fleste er almindelige arter. Der blev regi-streret 8 problemarter og én enkeltstjerne-markeret, værdifuld art (kær-tidsel).

Den del af engen, der tættest på vejen (Frederiksborgvej/vej 207), har en mere divers artssam-mensætning, end resten af arealet. Her blev bl.a. fundet muse-vikke, tadder-vikke, foder-vikke, hvid-snerre, alm. kællingetand, eng-brandbæger, kær-tidsel, ager-tidsel og horse-tidsel. I rand-området mellem den slåede rabat (ikke omfattet af § 3) og selve § 3-arealet blev der bl.a. regi-streret humlesneglebælg, gul-kløver, hare-kløver, lancetvejbred, alm. røllike og rejnfan (disse arter er mere overdrevarter). 

På baggrund af feltregistreringen, vurderes arealet fortsat at have status som beskyttet fersk eng, undertypen ’kultureng’. Naturtilstanden varierer alt efter område, hvor den del, der ligger ud mod vejen, har en højere kvalitet end resten af arealet. Den generelle tilstand af det besigtigede areal, vurderes til at være Ringe (IV). 

Der blev ikke registreret arter på habitatdirektivets bilag IV på arealet ifm. med feltundersøgelsen, og det vurderes heller ikke, at arealet udgør et yngle- eller rasteområde for bilag IV-arter.

